open-index/open-wikipedia-markdown huggingface dataset:
პანდორა (თანამგზავრი)

**პანდორა** () — სატურნის შიდა თანამგზავრი. აღმოაჩნეს 1980 წელს, ზონდ ვოიაჯერ 1-ის მიერ გადაღებულ ფოტოებზე და დროებით სახელად **S/1980 S 26** უწოდეს. 1985 ოფიციალურად დაარქვეს პანდორა ბერძნული მითოლოგიიდან. ასევე ეწოდება **სატურნი XVII**.

დიდი ხნის მანძილზე, პანდორა სატურნის F რგოლის გარე „მწყემს“ თანამგზავრად მიიჩნეოდა. თუმცა, როგორც ბოლო კვლევები აჩვენებს, იგი ამ როლს არ თამაშობს და მხოლოდ პრომეთე, შიდა მწყემსი ზრუნავს ვიწრო რგოლის შემსაზღვრაზე. პანდორას უფრო მეტი კრატერი აქვს, ვიდრე პრომეთეს; ორი უდიდესი კრატერის დიამეტრი 30 კილომეტრია. პანდროას კრატერთა დიდი ნაწილი თავთხელია, რადგან ნაშალი მასალითაა ამოვსებული. მთვარის ზედაპირზე ასევე წარმოდგენილია ქედები და ღარები. 

პანდორას ორბიტა ქაოტურია. ორბიტის ყველაზე მნიშვნელოვანი ცვლილებები ყოველ 6,2 წელიწადში ერთხელ ხდება, როდესაც პანდორას პერიცენტრი პრომეთეს აპოცენტრს უსწორდება და მთვარეები ერთმანეთს 1 400 კმ მანძილზე უახლოვდებიან. პანდორას ასევა აქვს 3:2 საშუალო მოძრაობის რეზონანსი სატურნის კიდევ ერთ თანამგზავრ მიმასთან. 

იქიდან გამომდინარე, რომ პანდორა ძალიან დაბალი სიმკვრივისაა და აქვს მაღალი ალბედო, სავარაუდოა, რომ იგი ფორებიანი ყინულოვანი სხეულია. მის შესახებ ჯერჯერობით ბევრი არაფერია ცნობილი და სატურნის ეს მთვარე სამომავლო კვლევებს ელოდება.

## გალერეა

File:Pandora - Voyager 2.jpg|ვოიაჯერ 2-ის მიერ გადაღებული ფოტო, 1981 წ.
File:Pandora_-_PIA07570.jpg|ხომალდ კასინის მიერ გადაღებული პანდორა სატურნის რგოლების ფონზე, 2005 წ. 
Pandora PIA07632.jpg|კასინის მიერ გადაღებული ფოტო, 2005 წ.
File:Pandora (moon) PIA 12690.png|კასინის ფოტო, 3 ივნისი, 2010.

## ლიტერატურა
* 
* 
* 
* 
* 
* 
* 

## რესურსები ინტერნეტში
* პანდორა  NASA-ს მზის სისტემის მკვლევარში
* პანდორა  პლანეტური საზოგადოების საიტზე

## სქოლიო
კატეგორია:სატურნის თანამგზავრები
პოლიტოტდელსკოეს კონსტანტინესა და ელენეს ტაძარი

*  
**პოლიტოტდელსკოეს კონსტანტინესა და ელენეს ტაძარი** () — მართლმადიდებლური ტაძარი მატვეევო-კურგანის რაიონის სოფელ პოლიტოტდელსკოეში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1823 წელს. 

ეკლესიის მისამართი: 346977, რუსეთი, როსტოვის ოლქი, მატვეევო-კურგანის რაიონი, სოფელი პოლიტოტდელსკოე, გარდემანის ქუჩა № 25.

## ისტორია 
1823 წელს ადგილ მილოსტში (ამჟამად პოლიტოტდელსკოე) ააგეს კონსტანტინესა და ელენეს სახელობის ეკლესია. მისი კურთხევა შედგა 1825 წელს. ეკლესია აშენდა მემამულე შაბელსკის სახსრებით. ეს იყო ქვის, სამსაკურთხევლიანი ეკლესია, სკურთხევლები ნაკურთხი იყო მოციქულთასწორების კონსტანტინესა და ელენეს, ნიკოლოზ განმანათლებლისა და ვლადიმირის ღვთისმშობლის ხატის სახელზე. ეკლესიის მახლობლად ააგეს კელია და ბეღელი. 

XX საუკუნის 30-იან წლებში ეკლესია ბოლომდე დაანგრიეს. დიდი ხნის განმავლობაში სოფელში ეკლესია არ იყო. 

1990-იან წლებში სოფელში დაიწყო სასულიერო ცხოვრების აღორძინება. სოფლის ადმინისტრაციამ, მრევლის თხოვნით, ღვთისმსახურების აღსასრულებლად გამოყო 1997 წელს გარემონტებული სამლოცველო სახლი. 

2005 წლამდე სამლოცველო სახლში ღვთისმსახურებას აღავლენდა 12 მღვდელი. მოგვიანებით ეკლესიის წინამძღვრად დაინიშნა იერომონახი კირილე. 2005-2006 წლებში მრევლმა გაიფორმა სამლოცველო სახლი, სასოფლო აფთიაქის ყოფილი შენობა და მიმდებარე მიწა საკუთარებაში. 

2007 წელს გაიმართა ტაძრის შენობის რემონტი, ხოლო ყოფილი აფთიაქის შენობაში გახსნეს საკვირაო სკოლა. 

2008-2009 წლებში ტაძარს დაუყენეს ახალი კარები, გამოცვალეს ფანჯრები სამლოცველო სახლში და საკვირაო სკოლაში გაიყვანეს წყალი. 

2010 წელს ტაძრისთვის იყიდეს პატარა სამრეკლო. 2011-2012 წლებში ააგეს ხის სამრეკლო. 2012 წელს სამლოცველო სახლის რემონტი კვლავ გაგრძელდა, დაიწყო საკვირაო სკოლის შენობის რემონტიც. 2013 წელს სოფლის ტერასაზე დადგეს ჯვარი და მიქაელ მთავარანგელოზის ხატი, მოაწყვეს ტაძრის გარშემო ტერიტორია. 

ამჟამად პოლიტოტდელსკოეს კონსტანტინესა და ელენეს ტაძრის წინამძღვარია იერომონახი კირილ კირილოვი.

## რესურსები ინტერნეტში
* Храм св. Елены с. Политотдельское
* Константино-Еленинский храм села Политотдельское Матвеево-Курганского района 

კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
მალაიზიის დროშა

thumb|მალაიზიის დროშა|alt=Flag of Malaysia.svg
**მალაიზიის დროშა** მალაიზიურ ენაზე ცნობილი, როგორც „Jalur Gemilang” წარმოადგენს მალაიზიის სახელმწიფოებრივ და სუვერენულ სიმბოლოს და შედგება ერთმანეთის მიყოლებით განლაგებული თანაბრი სიგანის 14 წითელი და თეთრი ზოლისაგან. ზოლები წარმოადგენს მალაიზიის 13 შტატს და ფედერალურ ხელისუფლებას.

მარჯვენა ზედა კუთხეში არსებული მუქი ცისფერი აღნიშნავს მალაიზიის ხალხთა ერთინობის სიმბოლოს ცისფერ ფონზე გამოსახული ნახევარმთვარე და ვარსკვლავი აღნინავს მალაიზიის რელიგიას — ისლამს, ხოლო 14-ქიმიანი ვარსკვლავი ისევ და ისევ 13 შტატისა და ფედერალური მთავრობის ერთობას. ყვითელი ფერი წარმოადგენს მმართველთა ფერს, სამი ძირითადი ფერი — წითელი, ყვითელი და ცისფერი ფერების შეხამება წარმოადგენს მალაიზიის მეგობრობას დიდ ბრიტანეთთან და მალაიზიის ერთიანობას თანამეგობრობის წევრ ქვეყნებთან.

## რესურსები ინტერნეტში
* მალაიზიის დროშა

კატეგორია:სახელმწიფო სიმბოლოები
კატეგორია:მსოფლიოს ქვეყნების დროშები
კატეგორია:მალაიზია
კატეგორია:დროშები ანბანის მიხედვით
ნონოს პანოპოლელი

**ნონოს პანოპოლელი** (ბერძნ. Νόννος ὁ Πανοπολίτης, *Nónnos ho Panopolítēs*) — ბერძენი პოეტი, ბერძნული ეპიკური პოეზიის სკოლის დამაარსებელი. ავტორია რამდენიმე თხზულებისა. მათ შორის განსაკუთრებულ ყურადღებას იმსახურებს „დიონისიაკა“ („Διονυσιακά“), რომელიც 48 წიგნისგან შედგება და აღწერს დიონისეს ლაშქრობას აღმოსავლეთში ვენახის კულტურის გავრცელების მიზნით. ამას გარდა მასვე ეკუთვნის „იოანეს სახარების“ გალექსვა.

## ბიოგრაფია 
ნონოსის ცხოვრების შესახებ ბევრი არაფერია ცნობილი. ის ფაქტი, რომ პანოპოლისიდან იყო, ჩანს „პალატინის ანთოლოგიის“ 9.198 ეპიგრამიდან: „მე ვარ ნონოსი, ჩემი ქალაქია პანოსი.“ არ არის ზუსტად განსაზღვრული, თუ რა პერიოდში მოღვაწეობდა. ზოგადი მონაცემებით უნდა ემოღვაწა IV - V  საუკუნეებში. ასევე, უნდა ეცხოვრა კლაუდიანის თხზულების, „გიგანტომაქის“ (ახ. წ. 394–397) შემდგომ პერიოდში. ნონოსს იხსენიებს თავის თხზულებაში აგათია სქოლასტიკოსი, რაც იმის მიმანიშნებელია, რომ VI საუკუნეზე გვიან ვერ იქნებოდა. 

## დიონისიაკა 
ნონოსის უმთავრესი თხზულებაა „დიონისიაკა“(„Διονυσιακά“), რომელიც შედგება 48 წიგნისაგან და წარმოადგენს ყველაზე ვრცელ ეპიკურ თხზულებას ანტიკური პერიოდიდან, რომელმაც დღემდე მოაღწია. პოემა დაწერილია დაქტილური ჰექსამეტრით, რაც იმ პერიოდისათვის საკმაოდ დიდ სირთულეს წარმოადგენდა: მთლიანად იყო მოშლილი გრძელ და მოკლე ხმოვნებს შორის განსხვავება. თუ რამდენად ბაძავს ნონსი ჰომეროსს ჰექსამეტრის გამართვაში, შეიძლება იქიდან დავრწმუნდეთ, რომ მთელი წიგნის მანძილზე ანტიკური მეტრიკის წესების დარღვევის მხოლოდ რამდენიმე ათეული შემთხვევაა. 

პოემის შინაარსს წარმოადგენს ბერძნული პანთეონის ღმერთის, დიონისეს, მოგზაურობა შორეულ აღმოსავლეთში, ინდოეთში. მისი მიზანია ვენახის კულტურის დანერგვა და განვითარება. ნონოსის პოემაში გამოყენებული თქმულება დიონისეზე განვითარდა ალექსანდრე მაკედონელის ლეგენდარული ლაშქრობიდან ინდოეთის წინააღმდეგ და ალექსანდრეს შედარებიდან დიონისესთან. ალექსანდრეს ბრძოლაც მტრების წინააღმდეგ შედარებულია დიონისეს ბრძოლასთან გიგანტების წინააღმდეგ.

## სქოლიო
კატეგორია:ბიზანტიელები
კატეგორია:ბიზანტიელი მწერლები
კატეგორია:მწერლები ანბანის მიხედვით
კატეგორია:დაბადების წელი უცნობია
კატეგორია:გარდაცვალების წელი უცნობია
ლარისა ჰიენიუსი

**ლარისა ჰიენიუსი** () (ქალიშვილობის **მილაშევიჩი**) (დ. 22 აგვისტო [ძვ. სტ. 9 აგვისტო] 1910 — გ. 7 აპრილი 1983) — ბელარუსი პოეტი, მწერალი და საზოგადო მოღვაწე.

## ბიოგრაფია
ლარისა ჰიენიუსი დაიბადა 1910 წლის 9 აგვისტოს) მრავალშვილიან მდიდარი გლეხის, მიწის მფლობელის ოჯახში. სწავლობდა პოლონურ სკოლაში, 1928 წელს დაამთავრა ვოლკოვის პოლონური გიმნაზია. ამ დროს გაეცნო მსოფლიო ლიტერატურას — პოლონურს, სკანდინავიურს, ინგლისურ კლასიკას. დაიწყო ლექსების წერა.

1935 წლის 3 თებერვალს გათხოვდა მედიკოსს სტუდენტზე ივანე ჰიენიუსზე, რომელიც სწავლობდა პრაღის კარლის უნივერსიტეტში. 1937 წელს შვილი იურის დაბადების შემდეგ, გაემგზავრა ქმართან პრაღაში. იქ ჰიენიუსების მეზობელი ალექსანდრა კოსაჩ-შიმანოვსკაია — ლესია უკრაინკას და იყო, რომლის ნაწარმოებებმა დიდი გავლენა იქონია ლარისაზე. თავისი პირველი ლექსები პოეტმა 1939 წელს გამოაქვეყნა ბელარუსი ემიგრანტ-ნაციონალისტების ბერლინურ გაზეთში „Раніца“. გაზეთის პირველი რედაქტორი იყო ფაბიან აკინჩიცი. 1942 წელს გამოქვეყნდა მისი პირველი კრებული „Ад родных ніў“.

როდესაც 1939 წელს წითელი არმია დასავლეთი ბელორუსიის ტერიტორიაზე შეიჭრა, ლარისას მამა ანტონ მიკლაშევიჩი დაცხრილეს, ხოლო დედა და ორი და გაგზავნეს ყაზახეთში. 1943 წლის მარტში, ბელორუსიის სახალხო რესპუბლიკის პრეზიდენტის ვასილი ზახარკოს წერილის მიხედვით, ლარისა ჰიენიუსი ემიგრაციაში ბსრ-ის მთავრობის მდივნად დაინიშნა. ის ინახავდა და აწესრიგებდა ბსრ-ის არქივს, ეხმარებოდა ბელორუს ემიგრანტებს, პოლიტიკურ დევნილებსა და ჯარშიშეპყრობილებს. ლარისა ჰიენიუსის მემუარებზე 1996 წელს რეჟისორმა ვიტალი დუდინმა გადაიღი ფილმი „ჩიტები ბუდეების გარეშე“.

ლარისა ჰიენიუსი გარდაიცვალა 1983 წელს ზელვეში და დასვენებული იყო ქმრის გვერდით. პოეტის შვილიშვილმა გაყიდა სახლი რომელშიც ცხოვრობდა.

## ბიბლიოგრაფია
### ლექსების კრებული 
* „Ад родных ніў“ (1942)
* „Невадам зь Нёмана“ (1967)
* „На чабары настоена“ (1982)
* „Dzieviać vieršaŭ“ (1987)
* „Белы сон“ (1990)
* „Вершы: рукапісны зборнік з 1945-47 гг.“ (1992)
* „Выбраныя вершы“ (1997)
* „Гасціна“ (2000)
* „Выбраныя творы“ (;ექსები, პოეზია, პროზა, წერილები, 2000)
* კრებული დაწერილი ორ ტომად, 2010)

### პოეზია ბავშვებისთვის
* „Казкі для Міхаські“ (1972)
* „Добрай раніцы, Алесь“ (1976)

### სხვა შემოქმედება
* „აღიარება“ (მოგონებები), 1990)
* „Маці і сын“ (იმავე გამოცემაში — ლარისა ჰიენიუსის კრებულებუ „გულები„ 1992)
* „Каб вы ведалі: з эпісталярнай спадчыны“ (2005)

## რესურსები ინტერნეტში
* ბიოგრაფია Slounik.org-ზე
* http://zbsb.org/galery/g04.shtml 
* ბიოგრაფია Martyraloh.org-ზე 
* პოეტის შემოქმედება 
* მინაწერები 
* ბიოგრაფია. ცხოვრების ტრაგედია
* ქალური პოეზიის ანტალოგია 
* Выйшаў двухтомнік Ларысы Геніюш
* Лариса Гениюш

## სქოლიო
კატეგორია:ბელარუსი მწერლები
კატეგორია:დაბადებული 1910
კატეგორია:გარდაცვლილი 1983
კატეგორია:მწერალი ქალები
კატეგორია:ბელარუსი მწერალი ქალები
კატეგორია:მწერლები ანბანის მიხედვით
თემურ-ყაენი

**ოლჯეითუ თემურ-ყაენი** იგივე **იმპერატორი ჩენგწუნგი**  (დ. 15 ოქტომბერი, 1266 – გ. 10 თებერვალი, 1307 ხანბალიქი) – იუანის დინასტიის მე-2 იმპერატორი 1294-1307 წლებში, მონღოლთა ნომინალური ყაენი,  ზენჩინის ვაჟი, ყუბილაი-ყაენის შვილიშვილი და მემკვიდრე. 1289 წელს, მამამისის სიკვდილის შემდეგ ბაბუამისმა გამოაცხადა თავის მემკვიდრედ. 1294 წელს აიღო ხელში ძალაუფლება, ყუბილაის გარდაცვალებიდან თითქმის 3 თვეში. 

თემურ-ყაენი იყო კულტურისა და პოეზიის თაყვანისმცემელი და მფარველი. ეყრდნობოდა კონფუციანელობას და ცდილობდა მისი გამოყენებით მონღოლთა ხელისუფლების განმტკიცებას. მეგობრული ურთიერთობა ჰქონდა დანარჩენ მონღოლურ სახანოებთან. ჰულაგუიანები და ოქროს ურდოს ყაენები ნომინალურად აღიარებდნენ მის სიუზერენიტეტს. 1296-1297 წლებში მისი ბრძანებით მონღოლები და ჩინელები თავს დაესხნენ იაპონიას, მაგრამ მალევე სასტიკად დამარცხდნენ საზღვაო ბრძოლაში და უკან დახევა მოუწიათ. თემურ-ყაენს აგრესიული პოლიტიკა ჰქონდა კორეის მიმართ, რასაც 1303 წელს კორეელებმა აჯანყებით უპასუხეს. რამდენიმე თვიანი შეტაკებების შემდეგ ყაენის არმიამ შეძლო ამბოხებულთა დამარცხება. კორეელთა აჯანყებები თემურ-ყაენის მემკვიდრეების მმართველობის დროსაც გაგრძელდა.

გარდაიცვალა თითქმის 13 წლიანი მმართველობის შემდეგ, 1307 წლის 10 თებერვალს, ხანბალიქში. მისი უფროსი ვაჟი, ტაჩუ, მამის გარდაცვალებამდე 1 წლით ადრე აღესრულა. ამის გამო, თემურის შემდეგ ყაენისა და იუანის იმპერატორის ტიტული მიიღო მისმა ძმისშვილმა, ქულუგ-ყაენმა.

## იხილეთ აგრეთვე
* იუანის დინასტია
* მონღოლთა იმპერია
* მონღოლთა იმპერიის მმართველთა სია

## წყარო
* René Grousset *The Empire of Steppes*
* Цэен-ойдов *Чингис Богдоос Лигдэн Хутаг хүртэл 36 хаад*
* 

## ლიტერატურა
* The Cambridge History of China: "Alien regimes and border states, 907–1368", p.497
* The Cambridge History of China: "Alien regimes and border states, 907–1368", p.505
* Marvin C Whiting Imperial Chinese Military History, p.408
* René Grousset The Empire of the Steppes, p.291
* Praphatsō̜n Sēwikun, Sirindhorn, Thanākhān Kasikō̜n Thai From the Yellow River to the Chao Phraya River, p.273

კატეგორია: დაბადებული 1266
კატეგორია: გარდაცვლილი 1307
კატეგორია: იუანის იმპერატორები
კატეგორია: მონღოლი ყაენები
კატეგორია:დაბადებული 15 ოქტომბერი
კატეგორია:გარდაცვლილი 10 თებერვალი
გუიუქი

**გუიუქი** (დ. 19 მარტი, 1206 — გ. 20 აპრილი, 1248) — მონთოლთა მე-3 დიდი ყაენი  1246-1248 წლებში, უგედეის ვაჟი, ჩინგიზ-ყაენის შვილიშვილი. მის კორონაციას დაესწრნენ რომის პაპის წარმომადგენლები, მათ შორის ყველაზე ცნობილი, იტალიელი მოგზაური — პლანო კარპინი. 

გუიუქი არ იყო ხალხისთვის საპატიო მმართველი. მონღოლი ისტორიკოსების მტკიცებით, ის ნესტორიანიზმის მიმდევარი იყო. 1247 წელს საქართველოს ტახტზე 2 მეფე, დავით ულუ და დავით ნარინი დაამტკიცა. ცდილობდა ხელისუფლების განმტკიცების ხარჯზე ყურულთაის დაჩრდილვას. რელიგიური შეხედულებების გამო გამოუჩნდა ბევრი მტერი. 1248 წლის 20 აპრილს გარდაიცვალა. მისი აღსასრულის შესახებ რამდენიმე ვერსია არსებობს. ერთ-ერთი ვარაუდით, ის მოწამლეს მისი ბიძაშვილის, შიბანის დავალებით. მის შემდეგ მონღოლთა დიდი ყაენის ტიტული უბოძეს მუნქეს.

## იხილეთ აგრეთვე 
* მონღოლთა იმპერიის მმართველთა სია

## რესურსები ინტერნეტში
* Plano Carpini's account of the Mongols 
* Catholic Encyclopedia, "The Crusades" 

კატეგორია:ჩინგიზიდები
კატეგორია:მონღოლი ყაენები
კატეგორია:დაბადებული 1206
კატეგორია:გარდაცვლილი 1248
კატეგორია:დაბადებული 19 მარტი
კატეგორია:გარდაცვლილი 20 აპრილი
Where's the Revolution

„'''Where's the Revolution'*“ — ინგლისური ელექტრონული ჯგუფ Depeche Mode-ის სიმღერა. იგი გამოიცა ალბომის *Spirit* პირველი სინგლის სახით, 2017 წლის 3 თებერვალს. სიმღერის პრემიერა გაიმართა პოლონური რადიო *Trójka''-ს ეთერში, იმავე დღეს.

## მუსიკალური ვიდეო
სიმღერის ვიდეო, გადაღებული ანტონ კორბაინის მიერ, YouTube-ზე განთავსდა. იგი ანტიუტოპიური თემით არის გაჯერებული.

## სიმღერების სია
*;ციფრული ჩამონატვირთი
#Where's the Revolution – 4:59
*;CD სინგლი / digital download
#Where's the Revolution – 4:59
#Where's the Revolution (ევან პირსონის რემიქსი) – 8:36
#Where's the Revolution (Algiers-ის რემიქსი) – 4:55
#Where's the Revolution (ტერენს ფიქსმერის რემიქსი) – 6:23
#Where's the Revolution (Autolux-ის რემიქსი) – 4:17
*;Double LP Vinyl single
#Where's the Revolution (Autolux-ის რემიქსი) – 4:17
#Where's the Revolution (Pearson Sound-ის რემიქსი)
#Where's the Revolution (Algiers-ის რემიქსი) – 4:55
#Where's the Revolution (Simian Mobile Disco-ს რემიქსი)
#Where's the Revolution (Pearson Sound Beatless-ის რემიქსი)
#Where's the Revolution (Simian Mobile Disco Dub)
#Where's the Revolution (ტერენს ფიქსმერის Spatial Mix)
#Where's the Revolution (პატრის ბემელის რემიქსი)
#Where's the Revolution (ევამ ვერსონის Kompromat Dub)

## რესურსები ინტერნეტში 
* ინფორმაცია სინგლის შესახებ ჯგუფის ოფიციალურ საიტზე

## სქოლიო
კატეგორია:2017 წლის სინგლები
კატეგორია:2017 წლის სიმღერები
კატეგორია:Depeche Mode-ის სიმღერები
მალაიზიის შტატები და ფედერალური ტერიტორიები

მალაიზიის მთავარი ადმინისტრაციულ ერთეულებს შტატები და ფედერალური ტერიტორიები წარმოადგენს. მალაიზია არის ფედერაცია, რომელიც 13 შტატისა (*Negeri*) და 3 ფედერალური ტერიტორიისგან (*Wilayah Persekutuan*) შედგება.

## შტატები და ფედერალური ტერიტორიები 
11 შტატი და 2 ფედერალური ტერიტორია მდებარეობს მალაკის ნახევარკუნძულზე, რომელთაც ერთობლივად ნახევარკუნძულის მალაიზია ეწოდებათ (ან დასავლეთი მალაიზია). დანარჩენი ორი შტატი მდებარეობს კუნძულ კალიმანტანზე, ხოლო ერთი დარჩენილი ფედერალური ტერიტორია მდებარეობს კალიმანტანის სანაპიროსთან არსებულ კუნძულებზე, მათ ერთობლივად ეწოდებათ აღმოსავლეთი მალაიზია (ან ბორნეოს მალაიზია).

მალაიზიის 13 შტატიდან 9 მემკვიდრეობითი მონარქიით იმართება.

### შტატები 
### ფედერალური ტერიტორიები 
## რესურსები ინტერნეტში 
* ადგილობრივი მთავრობა მალაიზიაში

## სქოლიო 
კატეგორია:მალაიზიის ადმინისტრაციული დაყოფა
კატეგორია:მალაიზიის გეოგრაფია
ნოვონიკოლაევკის ღვთისმშობლის შობის ეკლესია

**ნოვონიკოლაევკის ღვთისმშობლის შობის ეკლესია** () — მართლმადიდებლური ტაძარი მატვეევო-კურგანის რაიონის სოფელ ნოვონიკოლაევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1911-1913 წლებში. 

ეკლესიის მისამართი: რუსეთი, როსტოვის ოლქი, მატვეევო-კურგანის რაიონი, სოფელი ნოვონიკოლაევკა.

## ისტორია 
ნოვონიკოლაევკის ღვთისმშობლის შობის ეკლესია მდებარეობს სოფლის ცენტრში. იგი პირველად მოიხსენიება 1899 წელს. 1911 წელა ადგილობრივმა მოსახლეობამ შეაგროვა ფინანსები, რათა აეშენებინათ საკუთარი ეკლესია. თავისი წვლილი ეკლესიის მშენებლობაში შეიტანა ასევე ადგილბრივმა მემემულე მანიჩმა. ორი წლის შემდეგ ეკლესია ააშენეს. ეკლესიის კურთხევა მოხდა პირველი მსოფლიო ომის წინ ბრწყინვალე შვიდეულში. 

რუსეთის სამოქალაქო ომის შემდეგ, 1930-იან წლებში ეკლესია დახურეს — ჯვარი ჩამოხსნეს და გუმბათი დაანგრიეს. ეკლესია გადააკეთეს ხორცის საწყობად, ხოლო სამი შენობა, რომელიც ეკლესიასთან მდებარეობდა გადააკეთეს ბიბლიოთეკად, ამბულატორიად და მაღაზიად. ეკლესიაში ღვთისმსახურება აღსდგა მეორე მსოფლიო ომის პერიოდში, მაგრამ ნიკიტა ხრუშჩოვის მმართველობის პერიოდში, 1960-იანი წლების დასაწყისში ეკლესია კვლავ დახურეს. 

ეკლესია გაიხსნა მხოლოდ 30 წლის შემდეგ, როდესაც 1991 წლის 15 თებერვალს აღდგენილ ეკლესიაში გაიმართა საღვთო ლიტურგია. ამჟამად ღვთისმშობლის შობის ეკლესია არის მოქმედი. ეკლესიის შემადგენლობაში შედის  ირგვლივ მდებარე ორი მცირე აგურის ნაგებობა. ეკლესიის წინამძღვარია მღვდელმონაზონი პავლე სვიატენიუკი.

## ეკლესიის შენობა 
ღვთისმშობლის შობის ეკლესია აგურისგანაა აგებული, ერთსაკურთხევლიანია, აქვს სატრაპეზო და ორიარუსიანი სამრეკლო, დასრულებულია ოთხფერდა სახურავით. თავისი არქიტექტურული კომპოზიციით მიეკუთვნება ე. წ. სატრაპეზო ეკლესიას, სადაც სატრაპეზო და სამლოცველი დარბაზი გაერთიანებულია. ეკლესიას ადგას მასიური გუმბათი. 

სამრეკლო ორიარუსიანია. იგი აღადგინეს 1989-1990 წლებში.

## რესურსები ინტერნეტში
* Официальный сайт  
* Сайт храма
* Храмы Матвеево-Курганского благочиния

## სქოლიო
კატეგორია:როსტოვის ოლქის ეკლესიები
კატეგორია:XX საუკუნის ეკლესიები
კარლოს დიტბორნის თასი

**კარლოს დიტბორნის თასი** () — ჩილელი საფეხბურთო ფუნქციონერისა და ადმინისტრატორის, სამხრეთ ამერიკის ფეხბურთის კონფედერაციის პრეზიდენტის (1955–1957) და ჩილეს 1962 წლის მსოფლიო საფეხბურთო ჩემპიონატის საორგანიზაციო კომიტეტის თავმჯდომარის — კარლოს დიტბორნის სახელობის საერთაშორისო ამხანაგური საფეხბურთო ტურნირი, რომელიც ორი ქვეყნის — არგენტინისა და ჩილეს ეროვნულ საფეხბურთო ნაკრებებს შორის იმართებოდა 1962–1983 წლებში. ტურნირის ფორმატი ითვალისწინებდა ორ შეხვედრას — სტუმრად და შინ. ამ ორი მატჩის ჯამში გამარჯვებულ გუნდს გადაეცემოდა კარლოს დიტბორნის თასი. (გამონაკლისს წარმოადგენდა 1976 წლის გათამაშება, როდესაც მხოლოდ ერთი მატჩი გაიმართა არგენტინაში, ბუენოს-აირესის ხოსე ამალფიტანის სტადიონზე (). შეხვედრა არგენტინელთა გამარჯვებით 2–0 დასრულდა). 

სულ გაიმართა ამ თასის 10 გათამაშება. არგენტინის ნაკრები ცხრაჯერ გახდა ტურნირის გამარჯვებული, ხოლო ჩილეს ნაკრები ერთხელ.

## გათამაშების სტატისტიკა
### გათამაშების ბომბარდირები 
## რესურსები ინტერნეტში 
* Copa Carlos Dittborn RSSSF

## სქოლიო 
კატეგორია:საფეხბურთო ტურნირები
ჩიჩაქლი (მრავალმნიშვნელოვანი)

**ჩიჩაქლი** შეიძლება აღნიშნავდეს:

*ჩიჩაქლი — სოფელი აზერბაიჯანში, გადაბეის რაიონში
*ჩიჩაქლი — სოფელი აზერბაიჯანში, საბირაბადის რაიონში
ამირა (მრავალმნიშვნელოვანი)

**ამირა** შეიძლება აღნიშნავდეს:

*ამირა — მთავრის შესატყვისი ტიტული აღმოსავლეთის მაჰმადიანურ ქვეყნებში.
*ამირა — სოფელი აზერბაიჯანში, გადაბეის რაიონში

კატეგორია:მრავალმნიშვნელოვანი გვერდები გვარის შემცველი სიებით
გაზი I გირეი

**გაზი I გირეი** (‎; დ. ბახჩისარაი, ყირიმის სახანო, 1504 — გ. 1524, ფეოდოსია, ყირიმის სახანო) — ყირიმის ხანი 1523–1524 წლებში, მეჰმედ I გირეის ვაჟი, სულეიმან I-ის ბიძაშვილი დედის მხრიდან.

## ბიოგრაფია
გაზი 1523 წელს თან ახლდა მამამისს, მეჰმედ I გირეის ასტრახანის ლაშქრობაში, რომლის დროსაც ყირიმელებმა დაიპყრეს ასტრახანი, მაგრამ მალევე ნოღაის ურდოს მეომრებმა მეჰმედ გირეი და მისი ვაჟი, ბაჰადირ გირეი ვერაგულად მოკლეს. გაზი გირეიმ თავს გაქცევით უშველა და იმავე წლის ოქტომბერში ყირიმში დაბრუნდა.

ყირიმელმა თათრებმა სწორედ გაზი აირჩიეს ხანად. მან კალგად დანიშნა მისი უმცროსი ძმა, ბაბა გირეი. გაზის ჰყავდა ტახტისათვის მოცილე ბიძა, საადეთ გირეი, რომელიც ყირიმელების დიდი ნაწილისა და ოსმალთა სულთნის, სულეიმან I-ის მხარდაჭერით სარგებლობდა. 6 თვიანი მმართველობის შემდეგ გაზი გირეი ბიძამისისის მომხრეებმა ტახტიდან ჩამოაგდეს და ფეოდოსიის ციხეში გამოკეტეს. მალევე ის ბიძამისმა გამოიყვანა ციხიდან და კალგად დანიშნა, მაგრამ რამდენიმე თვეში სიკვდილით დასაჯა.

## იხილეთ აგრეთვე
* ყირიმის სახანო
* გირეის დინასტია
* ყირიმის ხანების სია

## ლიტერატურა
* Гайворонский Алексей. Созвездие Гераев. — Симферополь, 2003 г.
* Олекса Гайворонский «Повелители двух материков», том 1, Киев-Бахчисарай, 2007 г. ISBN 978-966-96917-1-2

კატეგორია:ყირიმის ხანები
კატეგორია:ყირიმის სახანო
კატეგორია:გირეის დინასტია
კატეგორია:დაბადებული 1504
კატეგორია:გარდაცვლილი 1524
კატეგორია:სიკვდილით დასჯილი მონარქები
კატეგორია:დამხობილი მონარქები
არიგირანი

**არიგირანი ** () — სოფელი აზერბაიჯანში,  გადაბეის რაიონში.  მოსახლეობის რაოდენობა   — 2 659  კაცი.

## რესურსები ინტერნეტში
*

 

კატეგორია:გადაბეის რაიონის სოფლები
ათახალი

**ათახალი** () — სოფელი აზერბაიჯანში, გადაბეის რაიონში.   

## რესურსები ინტერნეტში
* 

## სქოლიო
კატეგორია:გადაბეის რაიონის სოფლები
ჩიჩაქლი (გადაბეი)

**ჩიჩაქლი** () (2015 წლამდე ცნობილი იყო როგორც არაბაჩი ) — სოფელი აზერბაიჯანში,  გადაბეის რაიონში.

## რესურსები ინტერნეტში
*
## სქოლიო 
კატეგორია:გადაბეის რაიონის სოფლები
ვისმა ტუნ ფუად სტეფინსი

**ვისმა ტუნ ფუად სტეფინსი** — სამთავრობო შენობები კოტა-კინაბალუში, საბაჰი, მალაიზია. მას სახელი, საბაჰის პირველი მთავარი მინისტრის ფუად სტეფინსის პატივსაცემად ჰქვია.

შენობა საბაჰის შტატში უნარ შეზღუდულ პირთა მოთხოვნებზე მორგებული პირველი შენობაა. ის აღჭურვილია ატლით-მოსარგებლეთა ლიფტით, სპეციალური პარკირების ზონებით, სველი წერტილებით და სპეციალური შესასვლელი კარებით.

## სქოლიო 
კატეგორია:შენობა-ნაგებობები ქვეყნების მიხედვით
ეკატერინოვკის წმინდა ეკატერინეს ეკლესია

**ეკატერინოვკის წმინდა ეკატერინეს ეკლესია** () — მართლმადიდებლური ტაძარი მატვეევო-კურგანის რაიონის სოფელ ეკატერინოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1897 წელს. 

ეკლესიის მისამართი: 346965, რუსეთი, როსტოვის ოლქი, მატვეევო-კურგანის რაიონი, სოფელი ეკატერინოვკა, სკოლის შესახვევი № 4-ა.

## ისტორია 
სოფელი ეკატერინოვკა დააარსა პოლკოვნიკმა სტეფან ილოვაისკიმ 1806 წელს. 1852 წელს სოფელში ააშენეს მცირე ხის ეკლესია მიქაელ მთავარანგელოზის სახელზე, რომელიც დროთა განმავლობაში დაძველდა. 1897 წლიდან ეკატერინოვკაში მოქმედებს ახალი ეკლესია წმინდა სამების სახელზე. ეკლესია ააგეს სასამართლოს მრჩეველის ქვრივის ეკატერინა ვოლკოვაიას და ეკატერინოვკის გლეხების სახსრებით.

ეკლესია აგებულია ქვისაგან, ერთსაკურთხევლიანია, აქვს მცირე სატრაპეზო და სამრეკლო. საკურთხევლის აფსიდი ფორმით სამწახნაგაა. ეკლესიის კანკელი დამზადებულია კაზაკი ი. ჩერნოიაროვის ფინანსებით. ეკლესია შემოღობილია აგურის მესრით. ეკლესიასთან მოქმედებს საეკლესიო-სამრევლო სკოლა.

ოქტომბრის რევოლუციის შემდეგ ეკლესიაში ღვთისმსახურება აღევლინებოდა 1938 წლამდე, რის შემდეგაც იგი დახურეს. მეორე მსოფლიო ომის პერიოდში მას ბომბი დაეცა და დაიწვა, არაერთხელ აღდგა და დაიხურა ეკლესია ღვთისმსახურებისთვის. 1950-იანი წლების ბოლოსათვის ეკლესია საბოლოოდ დაიხურა და სსრკ-ის დაშლამდე იგი გამოუყენებელი იყო. 

1999 წელს სოფელში დაიწყო სამრევლო ცხოვრების აღორძინება. ამავე წელს დარეგისტრირდა მრევლი, მაგრამ უკვე დიდმოწამე ეკატერინეს სახელზე. 2008 წლიდან ადგილობრივების ძალისხმევით დაიწყო ეკლესიის რესტავრაცია. 2010 წლიდან კი აღდგა ღვთისმსახურება. ეკლესიის წინამძღვარია იერომონახი მიხეილ ვლადიმიროვი. 

2016 წლის 7 დეკემბერს დიდმოწამე ეკატერინეს ხსენების დღეს შედგა წმინდანის ხატის საზეიმო დალოცვა . ღვთისმსახურება შეასრულა წმინდა ეკატერინეს ეკლესიის წინამძღვარმა მიხეილმა და გრეკოვო-ტიმოფეევკის  ნიკოლოზ საკვირველთმოქმედის ეკლესიის წინამძღვარმა გიორგი სვეტლოვმა.

## რესურსები ინტერნეტში
* Сайт храма
* Храмы Матвеево-Курганского благочиния
* "Слободский" запад Ростовской области

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
გრეკოვო-ტიმოფეევკის ნიკოლოზ საკვირველთმოქმედის ეკლესია

**გრეკოვო-ტიმოფეევკის ნიკოლოზ საკვირველთმოქმედის ეკლესია** () — მართლმადიდებლური ტაძარი მატვეევო-კურგანის რაიონის სოფელ გრეკოვო-ტიმოფეევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1856-1858 წლებში. 

ეკლესიის მისამართი: 346970, რუსეთი, როსტოვის ოლქი, მატვეევო-კურგანის რაიონი, სოფელი გრეკოვო-ტიმოფეევკა, სანაპიროს ქუჩა № 4-ა.

## ისტორია 
სოფელი გრეკოვო (რომელსაც მოგვიანებით ეწოდა გრეკოვო-ტიმოფეევკა) დაარსდა 1779 წელს. 1856 წელს დაიწყო ეკლესიის მშენებლობა, რომელიც თითქმის სამი წელი გაგრძელდა. 1858 წელს ეკლესიაში შედგა პირველი ღვთისმსახურება. ეკლესია გახდა, არა მარტო გრეკოვო-ტიმოფეევკის, არამედ მიმდებარე დასახლებების სასულიერო ცენტრი. 

ეკლესია ააგეს ძველმოსკოვურ სტილში — თეთრი კედლები, ერთი მაღალი და ოთხი პატარა გუმბათი. არქიტექტურული თვალსაზრისით მსგავსი ეკლესია სამხრეთ რუსეთში სხვა არ მოიძებნება. ეკლესიასთან აგებულია ასევე კელია მღვდლისა და მეფსალმუნისათვის. მოგვიანებით ეკლესიასთან შეიქმნა საეკლესიო-სამრევლო სკოლა.

1935 წელს ეკლესიის შენობა შიროკოვის სახელობის მალოკირსანოვის სასოფლო საბჭოს კოლმეურნეობამ დაიკავა და გერმანელების მიერ სოფლის ოკუპაციამდე, 1941 წლამდე, მასში განთავსებული იყო ხორბლის საწყობი. მეორე მსოფლიო ომის პერიოდში ეკლესიის შენობაში მიმდინარეობდა საეკლესიო მსახურება, რომელიც გაგრძელდა ნიკიტა ხრუშჩოვის პერიოდამდე. 1963 წლის მარტიდან ეკლესია აღარ მოქმედებდა და კვლავ ხორბლის საწყობად გამოიყენებოდა. 

ღვთისმსახურება ეკლესიაში, რომელიც დღევანდელ დღემდე გრძელდება, დაიწყო 1990-იან წლებში სსრკ-ის დაშლის შემდეგ. 1991 წელს ეკლესიაში დაიწყო სარესტავრაციო სამუშაოები, გადახურეს, დააგეს იატაკი, მოხატეს კედლები. 2014 წელს ეკლესიაზე დააყენეს ცენტრალური მოოქროვილი გუმბათი, ეკლესიის ეზოში დააგეს ასფალტი, დააყენეს ახალი კარიბჭე და ღობე. 

ეკლესიის წინამძღვარია გიორგი სვეტლოვი.

## რესურსები ინტერნეტში
* Официальный сайт  
* Сайт храма
* Храмы Матвеево-Курганского благочиния
* "Слободский" запад Ростовской области
* Свято-Никольский храм в селе Греково-Тимофеевка отметил свой престольный праздник

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
კიევის ახლო აღმოსავლეთის ინსტიტუტი

**ახლო აღმოსავლეთის ინსტიტუტი** (რუს. Ближневосто́чный институ́т), რომელიც ცნობილია აგრეთვე აღმოსავლურ ენათა ინსტიტუტის სახელითაც, დაარსებულ იქნა 1918 წელს, ხოლო რეორგანიზებული კი იქნა 1920 წელს.

## შექმნა 
ახლოაღმოსავლეთის ინსტიტუტი შეიქმნა 1918 წლის გაზაფხულზე, კიევში. მისი დააარსებლები, მოგვიანებით ამავე ინსტიტუტის რექტორად მოღვაწე მეცნიერები გახდნენ პროფესორები ე. სტაშევსკი, პ. ბოგაევსკი და ი. ბაბატა.

## პროფილი 
თავდაპირველად იგეგმებოდა, რომ კიევის აღმოსავლეთმცოდნეობის ინსტიტუტი დაკავებული იქნებოდა დიპლომატიური კადრების მომზადებით ახლადშექმნილი უკრაინის რესპუბლიკისათვის. ინსტიტუტის ჰქონდა საკონსულო და კომერციული ფაკულტეტები. სწავლების პროგრამა ითვალისწინებდა სტუდენტების მიერ ახლო და შუა აღმოსავლეთის რეგიონების, ასევე ბალკანეთის ქვეყნების ენების, ისტორიისა და კულტურის შესწავლას. არაბულ და თურქულ ენებს ასწავლიდა ტ. კეზმა, სპარსულს - მ ჯაფარი და პ ლოზიევი, ხოლო ისტორიას კი - ა. კრიმსკი.  

## შემოდგომი ისტორია 
1920 წელს ახლო აღმოსავლეთის ინსტიტუტი რეორგანიზდა საგარეო ურთიერთობათა ინსტიტუტად შეიქმნა შესაბამისი ციკლები: ახლო აღმოსავლეთის, ანგლოსაქსური, გერმანიკული, რომანული და სლავური.

## ისტორია 
1. Алексеев В. О состоянии востоковедения в Киеве. «Восток», 1923, кн. 2.
2. І. Ф. Черніков. БЛИЗЬКОСХІДНИЙ ІНCТИТУТ // Енциклопедія історії України : у 10 т. : [укр.] / редкол.: В. А. Смолій (голова) та ін. ; Інститут історії України НАН України. — К. : Наукова думка, 2003. — Т. 1 : А — В. — 688 с. : іл. — ISBN 966-00-0734-5.
3. Гурницкий К. И. Агафангел Ефимович Крымский. М., 1980.
4. Фалькович И. М. К истории советского востоковедения на Украине. «Народы Азии и Африки», 1966, № 4.

კატეგორია:უკრაინის უმაღლესი სასწავლებლები 
კატეგორია:აღმოსავლეთმცოდნეობის სკოლები
პიტერ სკინერი

**პიტერ სკინერი** (; დ. 1938) — ამერიკის შეერთებულ შტატებში მოღვაწე ბრიტანელი პუბლიცისტი და ისტორიკოსი. 

სწავლობდა ისტორიას ოქსფორდის უნივერსიტეტში, შემდეგ ცხოვრობდა აშშ-ში. ასწავლიდა კერძო სკოლებში, მუშაობდა გაეროს ოფისში და სხვადასხვა კერძო დაწესებულებაში. ხშირად მოგზაურობდა, მათ შორის, მაშინდელ საბჭოთა კავშირში. ხშირად აქვეყნებს ახალი წიგნებისა და აკადემიური პუბლიკაციების მიმოხილვებს. მისი წიგნი „მსოფლიო სავაჭრო ცენტრი“ (2001 წ.) ითარგმნა რვა ენაზე. 2007 წლიდან ხშირად მოგზაურობს საქართველოში, მონაწილეობს ქართული კულტურის პოპულარიზაციის სხვადასხვა ღონისძიებებში. 2008-2009 წლებში იყო საქართველოს ხელოვნებისა და კულტურის ცენტრის საერთაშორისო სიმპოზიუმების ინგლისური სექციის რედაქტორი. 2013 წელს ინგლისურ ენაზე გამოიცა სკინერის სამეცნიერო-პოპულარული ნაშრომი საქართველოს ისტორიის შესახებ: „საქართველო — ქვეყანა კავკასიონის ქვეშ“, რომელსაც დადებითი გამოხმაურება მოჰყვა ქართულ და უცხოურ პრესაში.      

## ლიტერატურა 
* "ევროპასა და ამერიკას აკლია ფიროსმანი, გუდიაშვილი, გამრეკელი, იშხნელი..." - აღმოაჩინე საქართველო პიტერ სკინერთან ერთად. 03-11-2014
* Georgia: The Land Below the Caucasus—A Narrative History. Reviewed by Karl E. Meyer. August 27, 2014	

კატეგორია:ამერიკელი ისტორიკოსები
კატეგორია:დაბადებული 1938
კატეგორია:ამერიკელი ქართველოლოგები
ჩანაგჩი (გადაბეის რაიონი)

**ჩანაქჩი ** () (2011 წლამდე ცნობილი იყო როგორც **აღამალი Ağamalı**) — სოფელი აზერბაიჯანში,  გადაბეის რაიონში.  მოსახლეობის რაოდენობა   —   	1 571 კაცი.

## რესურსები ინტერნეტში
* 
## სქოლიო 
კატეგორია:გადაბეის რაიონის სოფლები
იაქუბი (სულთანი)

**სულთან აბულ მუზაფარ იაქუბი** (; დ. 1464, დიარბაქირი — გ. 24 დეკემბერი, 1490) — აყ-ყოიუნლუს სახელმწიფოს მესამე სულთანი 1478–1490 წლებში.

## ბიოგრაფია
იაქუბი დაიბადა 1464 წელს, ქალაქ დიარბაქირში. იგი იყო უზუნ-ჰასანისა და ტრაპიზონის იმპერიის, იოანე IV კომნენოსის ქალიშვილის, დესპინა ხათუნის ვაჟი.

1478 წელს, უზუნ-ჰასანის გარდაცვალების შემდეგ, ტახტი დაიკავა მისმა ნახევარძმამ, სულთან ჰალილ აყ-ყოიუნლუმ. ჰალილის მმართველობა დიდხანს არ გაგრძელებულა. იმავე წლის ჰალილის ტახტზე ასვლიდან მეორე დღეს, სულთანი მისმა ნახევარძმებმა მოკლეს და ტახტი სწორედ მისმა ერთ-ერთმა ძმამ, იაქუბმა დაიკავა.

## მმართველობა
იაქუბის მმართველობაზე ინფორმაცია ძალიან მწირია.

1486 წელს, იაქუბმა ილაშქრა საქართველოში. მან დაარბია სამცხე-საათაბაგოსა და ქართლის სამეფოს მხარეები და თან გაძარცვა აწყურის ტაძარი.

1488 წელს, იაქუბი დაეხმარა შირვანშაჰ ფარუჰიასარს, შეიჰ ჰეიდართან ბრძოლაში, იმიტომ, რომ, ფარუჰიასარი იყო მისი სიმამრი. შეიჰ ჰეიდარი ამ ბრძოლაში დაიღუპა.

## გარდაცვალება
1490 წლის 24 დეკემბერს, იაქუბი მოულოდნელად, 26 წლის ასაკში გარდაიცვალა. ერთ-ერთი ვერსიით, იგი მოწამლა საკუთარმა მეუღლემ, ფარუჰიასარის ასულმა, გევჰერ სულთანმა.

## ოჯახი
როგორც ზემოთ ავღნიშნეთ, იაქუბი დაქორწინდა შირვანშაჰ ფარუჰიასარის ქალიშვილზე, გევჰერ სულთან ბეგუმზე, რომლისგანაც ეყოლა ორი ვაჟი, რომლებიც შემდეგში აყ–ყოიუნლუს მმართველები გახდნენ.

* სულთან ბაისუნქური (1481–1492).
* სულთან მურად აყ-ყოიუნლუ (1490–1518).

## ლიტერატურა
* İsgəndər bəy Münşi Türkman. Dünyanı bəzəyən Abbasın tarixi (Tarixe-aləmaraye-Abbasi). Bakı, "Şərq-Qərb Nəşriyyat evi, 2010, 1144 səh.

კატეგორია:აყ-ყოიუნლუს მმართველები
კატეგორია:დაბადებული 1464
კატეგორია:გარდაცვლილი   24 დეკემბერი
კატეგორია:გარდაცვლილი 1490
კატეგორია:აზერბაიჯანის ისტორია
იუნესკოს მსოფლიო მემკვიდრეობის ძეგლები მალაიზიაში

2015 წლის მონაცემებით მალაიზიაში  **იუნესკოს მსოფლიო კულტურული მემკვიდრეობის** 4 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,4 %. 4 ძეგლიდან 2 კულტურულ, ხოლო ორიც ბუნებრივ კრიტერიუმს აკმაყოფილებს.

გარდა ამისა, 2012 წელს მალაიზიაში მდებარე 2 ობიექტი შევიდა კულტურული მემკვიდრეობის ძეგლების კანდიდატების საცდელ სიაში.

მალაიზიამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1988 წლის 7 დეკემბერს.. მალაიზიის ტერიტორიაზე მდებარე პირველი ობიექტი მსოფლიო მემკვიდრეობის ძეგლების სიაში შეიტანეს 2000 წელს.

## ცხრილი 
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

## ობიექტების გეოგრაფიული მდებარეობა 
## ლიტერატურა 
* Pour l'ensemble des points mentionnés sur cette page : voir sur OpenStreetMap, Google Maps, Bing Maps (carte limitée à 200 lieux) ou télécharger au format KML.

## სქოლიო
კატეგორია:მალაიზიის კულტურა
მალაიზია
*
არეთა კესარიელი

მინი|წმინდა არეთა *(მარჯვნივ)* წმინდა ევსტრატისთან *(მარცხნივ)* ერთად. ზემოთ: თომა მოციქული *(მარჯვნივ)* და მერკური *(მარცხნივ)*.  ჰარბავილის ტრიპტიქი.

**არეთა კესარიელი** (ბერძნ. Ἀρέθας, დ. 860 წ. — გ. 932 წ.) — კაპადოკიის კესარიის მთავარეპისკოპოსი (902 წლიდან), ბიზანტიელი მწერალი, ფილოლოგი, ლიტერატურის დიდი მოყვარული და კომენტატორი.  

## შრომები 
არეთა კესარიელის უშუალო ხელმძღვანელობით შედგა საეკლესიო და საერო ნაწარმოებების რამდენიმე კრებული. მისი  უშუალო მხარდაჭერით გადაიწერა ხელნაწერები, რომელთა შორისაა ევკლიდეს თხზულების ხელნაწერები, რიტორ არისტიდესა და პლატონის თხზულებების ცნობილი კრებული: „პატმოსის კოდექსი.“ მასვე ეკუთვნის წერილები და რამდენიმე წვრილი ტრაქტატი. არეთას ასევე შენიშვნები დაურთავს მარკუს ავრელიუსის თხზულებისთვის „ფიქრები“ (ახ. წ. 175 წელი).  განსაკუთრებით საგულისხმოა მისი წერილები, რომლებშიც მოცემულია მნიშვნელოვანი ცნობები X საუკუნის ბიზანტიის საშინაო ვითარებასა და თვით არეთას პირად ცხოვრებაზე.  

არეთა კესარიელის შრომებს შორის განსაკუთრებული ადგილი უკავია მის ბერძნულ ენაზე შესრულებულ კომენტარებს „აპოკალიფსისზე“. მსგავსი ტიპის შრომა მანამდე შესრულებული ჰქონდა ანდრია კესარიელს და სწორედ მისი ნაწერები უნდა გამოეყენებინა არეთას თავის სქოლიაში. ეს კომენტარები პირველად გამოვიდა 1535 წელს ეპისკოპოს ტრიკეს ეკუმენის თხზულებების დამატებად.

## სქოლიო
კატეგორია:ბიზანტიელი მეცნიერები
კატეგორია:ფილოლოგები ეროვნების მიხედვით
გრეგორევკის ღვთისმშობლის მიძინების ეკლესია

**გრეგორევკის ღვთისმშობლის მიძინების ეკლესია** () — მართლმადიდებლური ტაძარი მატვეევო-კურგანის რაიონის სოფელ გრეგორევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1906 წელს. 

ეკლესიის მისამართი: 346966, რუსეთი, როსტოვის ოლქი, მატვეევო-კურგანის რაიონი, სოფელი გრეგორევკა, საბჭოთა ქუჩა № 10-ა.

## ისტორია 
სოფელ გრიგორევკაში ღვთისმშობლის მიძინების სახელზე ეკლესია ააშენეს 1906 წელს ადგილობრივი მოსახლეობის ფინანსებით. ეკლესია აგებულია ადგილობრივი კირქვით. ეკლესიას აქვს ერთი საკურთხეველი, მცირე სატრაპეზო და სამრეკლო. ეკლესიის უწყისებს მიხედვით 1912 წლისათვის ეკლესია ითვლებოდა სლობოდა ფიოდოროვკას ამაღლების ეკლესიაზე მიწერილად. 

ოქტომბრის რევოლუციის შემდეგ ეკლესიაში ღვთისმსახურება გრძელდებოდა 1930-იანი წლების დასაწყისამდე. შემდეგ იგი დახურეს და გადააკეტეს ხორბლის შესანახ საწყობად. მეორე მსოფლიო ომის შემდეგ მოსახლეობის თხოვნით ეკლესიაში ღვთისმსახურება აღდგა. 1960-იანი წლებში ეკლესია დაიხურა და მასში კვლავ საწყობი განათავსეს. საეკლესიო ჭურჭელი დაიტაცეს, კანკელი გაანადგურეს. ერთი კედელი გაანგრიეს, რათა მანქანები შესულიყო, ერთ-ერთი გვერდითა შესასვლელი კი ამოქოლეს. 

2000 წელს აღდგა ადგილობრივი მრევლის მოქმედება და დაიწყო ეკლესიის აღდგენითი სამუშაოები მოსახლეობის სახსრებით. 2010 წლიდან აღდგა ღვთისმსახურება. ამჟამად ეკლესიაში კვლავ აღდგენითი სამუშაოები მიმდინარეობს, ღვთისმსახურება კი რეგულარულად იმართება. ეკლესიის წინამძღვარია ნილ ბელოუსოვი.

ადგილობრივი მხარეთმცოდნეების აზრით ეკლესია გამოირჩევა გამომეტყველებითი სილუეტებითა და ფასადების პროპორციულობით.

## რესურსები ინტერნეტში
* Сайт храма
* Храмы Матвеево-Курганского благочиния
* "Слободский" запад Ростовской области
* В преддверии праздника Успения Пресвятой Богородицы благочинный Матвеево-Курганского округа посетил Свято-Успенский храм с. Григорьевка 

## სქოლიო
კატეგორია:როსტოვის ოლქის ეკლესიები
კატეგორია:XX საუკუნის ეკლესიები
ჩაი-რასულუ

**ჩაი-რასულუ** () — სოფელი აზერბაიჯანში,  გადაბეის რაიონში.  მოსახლეობის რაოდენობა   —   1 239  კაცი.

## რესურსები ინტერნეტში
*

 

კატეგორია:გადაბეის რაიონის სოფლები
ჩაიქენდი (გადაბეი)

**ჩაიქენდი ** () (2015 წლამდე ცნობილი იყო როგორც **ყასიმაღალი** )  — სოფელი აზერბაიჯანში,  გადაბეის რაიონში.

## სქოლიო 
კატეგორია:გადაბეის რაიონის სოფლები
მალაიზიის ეროვნული პარკების სია

მალაიზიას მრავალი ეროვნული პარკი აქვს, თუმცა უმეტესი მათგანი დე-ფაქტო სახელმწიფო პარკია.

## ნახევარკუნძულოვანი მალაიზია
ნახევარკუნძულოვანი მალაიზიის ყველა პარკი და ნაკრძალი ქვეყნის ველური ბუნებისა და ეროვნული პარკების დეპარტამენტის იურისდიქციის ქვეშაა. 

### ეროვნული პარკები
*ენდაუ-რომპინის ეროვნული პარკი
* გუნუნგ-ლედანგის ეროვნული პარკი
* მერსინგის კუნძულების ეროვნული პარკი
*პენანგის ეროვნული პარკი
*ტამან-ნეგარის ეროვნული პარკი

### სახელმწიფო პარკები და ნაკრძალები
#### ჯოჰორი
*პულაუ-კუკუპის სახელმწიფო პარკი
*ტანჯუნგ-პიაი

#### კელატანი
*გუნუნგ-სტონგის სახელმწიფო პარკი

#### პაჰანგი
*კრაუს ველური ბუნების ნაკრძალი

#### პერაკი
*ბელუმის სახელმწიფო სამეფო პარკი

#### პერლისი
*პერლისის სახელმწიფო პარკი
*ვანგ-პინანგის ნაკრძალი

#### სელანგორი
*სელანგორის მემკვიდრეობის პარკი
*ბუკიტ-კაჰაია-სერი-ალამი
*სუნგაი-დუსუნის ველური ბუნების ნაკრძალი
*ტემპლერის პარკი

## აღმოსავლეთი მალაიზია
### სარავაკი
სარავაკის შტატის ეროვნული პარკები და სხვა დაცული ტერიტორიები შედის სარავაკის სატყეო დეპარტამენტის დაქვემდებარებაში

*ბაკოს ეროვნული პარკი
*გუნუნგ-მულუს ეროვნული პარკი
*ნიაჰის ეროვნული პარკი
*ლამბირის ბორცვების ეროვნული პარკი
*მირი-სიბუტის მარჯნის რიფების ეროვნული პარკი
*ლოაგან-ბუნუტის ეროვნული პარკი
*სიმილაჯაუს ეროვნული პარკი
*გუნუნგ-გადინგის ეროვნული პარკი
*კუბაჰის ეროვნული პარკი
*ბატანგ-აის ეროვნული პარკი
*ტანჯუნგ-დატუს ეროვნული პარკი
*ტალანგ-სატანგის ეროვნული პარკი
*ბუკიტ-ტიბანის ეროვნული პარკი
*მალუდამის ეროვნული პარკი
*რაჯანგის მანგროს ტყეების ეროვნული პარკი
*გუნუნგ-ბუდას ეროვნული პარკი
*პულონგ-ტაუს ეროვნული პარკი
*კუჩინგის ვეტლენდების ეროვნული პარკი
*სამუნსამის ველური ბუნების ნაკრძალი
*სტუტუნგის ნაკრძალი
*მატანგის ველური ბუნების ნაკრძალი

### საბაჰი
საბაჰის შტატის ეროვნულ პარკებს მართავს სახელმწიფო ორგანო საბაჰის პარკები. სხვა ნაკრძალები და დაცული ტერიტორიები საბაჰის სატყეო დეპარტამენტის დაქვემდებარებაშია.

*კროკერის ქედის ეროვნული პარკი
*კინაბალუს ეროვნული პარკი
*ტიგის კუნძულის ეროვნული პარკი
*ტავაუს ბორცვების ეროვნული პარკი
*ტუნ-საკარანის საზღვაო პარკი
*ტუნკუ-აბდულ-რაჰმანის ეროვნული პარკი
*კუს კუნძულების ეროვნული პარკი
*კოტა-კინაბალუს ვეტლენდის ცენტრი
*ლოკ-კავის ველური ბუნების პარკი

## რესურსები ინტერნეტში
* მალაიზიის ველური ბუნებისა და ეროვნული პარკების დეპარტამენტი (PERHILITAN) 
* ჯოჰორის ეროვნული პარკების კორპორაციის საიტი (JNPC) 
* Travel Ideas for  National Park in Malaysia  - Virtual Malaysia (Malaysia Social Travel Channel)

კატეგორია:მალაიზიის ეროვნული პარკები
მალხაზ მახარაძე

**მალხაზ (მახო) მახარაძე** (დ. 2 მარტი, 1963, ბათუმი, აჭარის ასსრ, საქართველოს სსრ — გ. 20 ნოემბერი, 2024) — ქართველი ფეხბურთელი. თამაშობდა როგორც მცველის, ასევე  ნახევარმცველის პოზიციაზე. კარიერის დიდი ნაწილი გაატარა მშობლიური ქალაქის, ბათუმის „დინამოში“. საბჭოთა კავშირის სპორტის ოსტატი (1986).

## კარიერა
კარიერა დაიწყო 1982 წელს თბილისის „დინამოში“, რომლის სათადარიგო შემადგენლობაში 19 მატჩი ითამაშა და ერთი გოლი შეაგდო. რაც შეეხება გუნდის ძირითად შემადგენლობას, პირველად 1984 წლის 20 ივლისს, საკავშირო ჩემპიონატის უმაღლესი ლიგის მე-18 ტურის შეხვედრაში გამოვიდა მინდორზე, როდესაც 88-ე წუთზე ვაჟა ჟვანია შეცვალა. მატჩი, რომელშიც თბილისელები სტუმრად მინსკის „დინამოს“ დაუპირისპირდნენ, ფრედ 1–1 დამთავრდა. 

თავისი ბოლო შეხვედრა თბილისის „დინამოს“ რიგებში 1986 წლის 21 ნოემბერს დნეპროპეტროვსკის „დნეპრის“ წინააღმდეგ ჩაატარა. ეს იყო საკავშირო ჩემპიონატის უმაღლესი ლიგის 30-ე ტურის შეხვედრა, რომელიც დნეპროპეტროვსკის „მეტეორის“ სტადიონზე გაიმართა და თბილისის დინამოელთა გამარჯვებით 3–2 დამთავრდა.

თბილისურ კლუბში გატარებული 4 წლის შემდეგ გადავიდა ლანჩხუთის „გურიაში“. 1988 წელს ბათუმის „დინამოს“ შეუერთდა, რომელთან ერთადაც 2 წელი ითამაშა საბჭოთა კავშირის ჩემპიონატში. 

1990 წლიდან ბათუმის „დინამო“ საქართველოს უმაღლეს ლიგაში გამოდიოდა. 1999 წელს ამავე კლუბში დაასრულა კარიერა. გარდაიცვალა 2024 წლის 20 ნოემბერს.

## მიღწევები
### საკლუბო
;  დინამო ბათუმი
* საქართველოს თასის მფლობელი: 1997–98
* საქართველოს თასის ფინალისტი: 1992–93, 1994–95, 1994–95, 1995–96, 1996–97
* საქართველოს სუპერთასის ფინალისტი: 1996
* საქართველოს ვიცე-ჩემპიონი: 1997–98
* საქართველოს ჩემპიონატის ბრინჯაოს პრიზიორი: 1996–97

## ფაქტები
მისი შვილები, კახა და ბორისი ფეხბურთელები არიან. 

## პერიოდიკა 
* 
* 
* 

## რესურსები ინტერნეტში 
## სქოლიო
კატეგორია:დაბადებული 2 მარტი
კატეგორია:დაბადებული 1963
კატეგორია:გარდაცვლილი 20 ნოემბერი
კატეგორია:გარდაცვლილი 2024
მალხაზ
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის სპორტის ოსტატები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:ლანჩხუთის გურიას ფეხბურთელები
კატეგორია:ბათუმის დინამოს ფეხბურთელები
ბოემონდ IV

**ბოემონდ IV ანტიოქელი**, ასევე ნობილია როგორც **ბოემონდ ცალთვალა** () — ტრიპოლის გრაფი 1187-1233 წლებში და ანტიოქიის მთავარი 1201-16 და 1219-33 წლებში. იგი ბოემონდ III-ის უმცროსი ვაჟი იყო. რაიმუნდ III-ის გარდაცვალების შემდეგ ტრიპოლის გრაფი ბოემონდის ძმა გახდა, თუმცა მალევე, მამამისის წყალობით ტრიპოლის ტახტზეც ბოემონდი ავიდა. 1188 წელს, ეგვიპტისა და სირიის სულთანმა სალადინმა დაიპყრო საგრაფოს უდიდესი ნაწილი, დედაქალაქისა და ორი ციხე-სიმაგრის გარდა.

რაიმუნდის გარდაცვალების შემდეგ, მისი შვილი რაიმუნდ რუპენი იბრძოდა მამამისის მემკვიდრეობისთვის, რაშიც დიდ დახმარებას უწევდა დედამისი ალისია, ლევონ I-ის დისშვილი. ამის მიუხედავად ლათინურმა და ბერძნულმა მოსახლეობამ ძალაუფლება ბოემონდს გადასცეს. 1201 წელს ბოემონდი ანტიოქიის მთავარიც გახდა ტამპლიერების, ჰოსპიტალიერების და იტაიელი ვაჭრების დახმარებით.

ბოემონდმა კავშირები დაამყარა აზ-ზაჰირ ღაზთან და ქეი-ქავუს I-თან ლევონ I-ის წინააღმდეგ. ბოემონდი გამოირჩეოდა ანტიოქიის ლათინ პატრიარქებთან დაპირისპირებითაც. 1216 წელს რაიმუნდ რუპენმა იგი ტახტიდან ჩამოაგდო, მაგრამ ბოემონდმა შეძლო მისი დაბრუნება 1219 წელს. იგი ცდილობდა მისი ვაჟისთვის, ფილიპისათვის მოეპოვებინა კილიკიის ტახტი, მაგრამ კონსტანტინე ბარბარონმა შეძლო ფილიპის დატყვევება 1224 წელს და ერთი წლის შემდეგ სიკვდილით დასაჯა.

## ლიტერატურა 
* 
* 
* 

კატეგორია:ანტიოქიის მთავრები
კატეგორია:ტრიპოლის გრაფები
კატეგორია:დაბადებული 1175
კატეგორია:გარდაცვლილი 1233
ვაშტი ბანიანი

**ჯენიფერ ვაშტი ბანიანი** (ცნობილი ზედმეტსახელით **ვაშტი**, დ. 1945) — ინგლისელი მომღერალი და სიმღერების ავტორი.

სადებიუტო ალბომი, *Just Another Diamond Day*, 1970 წელს გამოსცა. იგი მცირე რაოდენობით გაიყიდა. მოგვიანებით ბანიანმა მუსიკალური კარიერა შეწყვიტა. 2000 წლისთვის, როდესაც მისმა ჩანაწერებმა საკულტო სტატუსი შეიძინეს, დისკი ხელახლა გამოიცა, დამატებითი სიმღერებით და მომღერლის მუსიკალური საქმიანობა განახლდა.

## დისკოგრაფია
;სტუდიური ალბომები
**Just Another Diamond Day* (Philips 1970)
**Lookaftering* (Fat Cat Records 2005)
**Heartleap*  (Fat Cat Records 2014)
;კომპილაციური ალბომები
**Some Things Just Stick in Your Mind – Singles and Demos 1964 to 1967* (Fat Cat Records/Spinney Records 2007)
;სინგლები
*Some Things Just Stick in Your Mind / I Want To Be Alone (Decca, 1965) (როგორც **ვაშტი**)
*Train Song / Love Song (Columbia, 1966) (როგორც **ვაშტი**)

## რესურსები ინტერნეტში
*anotherday.co.uk ოფიციალური საიტი

## სქოლიო
კატეგორია:დაბადებული 1945
კატეგორია:ინგლისელი ფოლკ მუსიკოსები
კატეგორია:ინგლისელი მომღერლები
კატეგორია:ინგლისელი გიტარისტები
კატეგორია:Animal Collective
კატეგორია:ცოცხალი ადამიანები
კატეგორია:ლონდონში დაბადებულები
რამარიკ ეტოუ

**რამარიკ პრესლი ეტოუ ტომასო ** (დ. 25 იანვარი, 1995) — კონგოელი ფეხბურთელი, საფეხბურთო კლუბ გორის „დილას“ მარჯვენა მცველი. ასევე შეუძლია მარცხენა მცველად და საყრდენ ნახევარმცველად თამაში. ნათამაშები აქვს კონგოს 17 წლამდე ფეხბურთელთა ნაკრებში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1995
კატეგორია:კონგოელი ფეხბურთელები
კატეგორია:რამლას ბეითარის ფეხბურთელები
კატეგორია:გორის დილას ფეხბურთელები
კატეგორია:დაბადებული 25 იანვარი
კატეგორია:ცოცხალი ადამიანები
ბოემონდ V

**ბოემონდ V ანტიოქელი** (; 1199-1252) — ანტიოქიის მთავარი და ტრიპოლის გრაფი 1233-1252 წლებში.

ბოემონდი გამოირჩეოდა კილიკიისა და ჰოსპიტალიერებისადმი ანტიპათიით, სამაგიეროდ მხარს უჭერდა ტამპლიერებს. ანტიოქიასა და სომხეთს შორის მშვიდობა მხოლოდ საფრანგეთის მეფის, ლუი IX-ის ჩარევის შემდეგ დამყარდა. 1225 წელს ბოემონდმა იქორწინა ალისია შამპანელზე. უშვილობის გამო, 1227 წლის 5 ივლისს მათი ქორწინება გაუქმდა. 1235 წელს ბოემონდმა მეორედ იქორწინა ლუსიანა დი სენზე, რომელიც რომის პაპ ინოკენტი III-ის დიდი დისშვილი იყო. მათ ორი შვილი შეეძინათ. ბოემონდი 1252 წლის იანვარში გარდაიცვალა. მისი შვილის მცირეწლოვნების გამო მისი რეგენტი ლუსიანა გახდა, თუმცა სამთავრო მალევე გადასცა რომაელ ნათესავებს სამართავად. ინოკენტი IV-ის მიერ ჯვაროსნულ ლაშქრობაში გამოგზავნილმა ლუი IX-მ ბოემონდი ტახტზე აიყვანა.

## ლიტერატურა 
* Richard, Jean (1999). The Crusades: c. 1071-c. 1291. Cambridge University Press. ISBN 978-0-521-62566-1. 

## სქოლიო 
კატეგორია:ანტიოქიის მთავრები
კატეგორია:ტრიპოლის გრაფები
კატეგორია:დაბადებული 1199
კატეგორია:გარდაცვლილი 1252
ლეანდრო რიბეირო

**ლეანდრო იოაკიმ რიბეირო**, აგრეთვე ცნობილი როგორც **ლეანდრო** (დ. 13 იანვარი, 1995, რიო-დე-ჟანეირო) — ბრაზილიელი ფეხბურთელი, საფეხბურთო კლუბ „ტეჟონ ჰანა ციტიზენის“ თავდამსხმელი. 2017-2018 წლების სეზონში თამაშობდა ეროვნული ლიგის კლუბ გორის „დილაში“.

## ტიტულები 
* გაუშუს ლიგის ჩემპიონი: 2015
* მოლდოვის საფეხბურთო თასი: 2018–19
* მოლდოვის ეროვნული დივიზიონი: 2019

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1995
კატეგორია:ბრაზილიელი ფეხბურთელები
კატეგორია:ინტერნასიონალის ფეხბურთელები
კატეგორია:აროკას ფეხბურთელები
კატეგორია:გორის დილას ფეხბურთელები
კატეგორია:ეროვნული ლიგის ფეხბურთელები
კატეგორია:დაბადებული 13 იანვარი
კატეგორია:ცოცხალი ადამიანები
ლევან ნონიკაშვილი

**ლევან ნონიკაშვილი** (დ. 5 აპრილი, 1995) — ქართველი ფეხბურთელი, „საბურთალოს“ ნახევარმცველი.

2020 წლის 5 ივნისს ნონიკაშვილი „საბურთალოს“ შეუერთდა.  2023 წლის მაისის მდგომარებოით ნონიკაშვილის სატრანსფერო ღირებულება 175 000 ევროს შეადგენს.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო
კატეგორია:დაბადებული 5 აპრილი
კატეგორია:დაბადებული 1995
კატეგორია:ქართველი ფეხბურთელები
კატეგორია:გორის დილას ფეხბურთელები
კატეგორია:ეროვნული ლიგის ფეხბურთელები
კატეგორია:საჩხერის ჩიხურას ფეხბურთელები
მე ვარ უშნო ბეტი

***მე ვარ უშნო ბეტი*** () — კოლუმბიური ტელენოველა, გადაღებული ფერნანდო გაიტანის სცენარის მიხედვით. იგი კოლუმბიის ტელეარხ RCN-ის (Radio Cadena Nacional) ეთერში 1999 წლის 25 ოქტომბრიდან 2001 წლის 8 მაისამდე გადიოდა. სხვა ქვეყნებში გადაღებულია ათეულზე მეტი ანალოგიური კონცეფციის და სიუჟეტის მქონე სერიალი.

## საერთაშორისო ვერსიები
## რესურსები ინტერნეტში
*

კატეგორია:კოლუმბიური ტელესერიალები
კატეგორია:1999 წლის ტელენოველები
კატეგორია:2000 წლის ტელენოველები
კატეგორია:2001 წლის ტელენოველები
კატეგორია:RCN Televisión-ის ტელენოველები
კატეგორია:ტელესერიალები ანბანის მიხედვით
ჩხერკეთელაობა

***ჩხერკეთელაობა*** () — შოტლანდიელი მწერალ ირვინ უელშის სადებიუტო რომანი, რომელიც პირველად 1993 წელს გამოქვეყნდა. იგი დაწერილია შოტლანდიურ დიალექტზე, შოტლანდიურ-ინგლისურად და ბრიტანულ ინგლისურად. რომანში აღწერილი 1980-იანი წლების ედინბურგში, ჰეროინ დამოკიდებული მეგობრების ჯგუფი.

1996 წელს რომანის მიხედვით, რეჟისორმა დენი ბოილმა გადაიღო ამავე სახელწოდების ფილმი, სადაც რომანის მთავარ ანტიგმირს მარკ რენტონს განასახიერებს იუან მაკგრეგორი. უელშმა მოგვიანებით დაწერა რომანის ერთგვარი გაგრძელება *პორნო* (2002) და *Skagboys*, რომელიც გამოქვეყნდა 2012 წლის აპრილში.

## სქოლიო
კატეგორია:1993 წლის ბრიტანული რომანები
კატეგორია:სადებიუტო რომანები
კატეგორია:ირვინ უელშის რომანები
პორტ-კატონის ღვთისმშობლის კვართის ეკლესია

*  
**პორტ-კატონის ღვთისმშობლის კვართის ეკლესია** () — მართლმადიდებლური ტაძარი აზოვის რაიონის სოფელ პორტ-კატონში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1900-1937 წლებში. 

ეკლესიის მისამართი: რუსეთი, როსტოვის ოლქი, აზოვის რაიონი, სოფელი პორტ-კატონი, ცენტრალური ქუჩა № 10.

## ისტორია 
XIX საუკუნის შუა წლებში, როსტოვის ოლქის აზოვის რაიონის სოფელ პორტ-კატონში ააგეს ეკლესია მოციქულთასწორის კონსტანტინესა და ელენეს სახელზე. დროთა განმავლობაში ეკლესია დაძველდა და იგი შეცვალეს XX საუკუნის დასაწყისში.

1938 წელს პორტ-კატონის ღვთისმშობლის კვართის ეკლესია დახურეს. მეორე მსოფლიო ომის პერიოდში, გერმანელთა მიერ სოფლის ოკუპაციის პერიოდში, 1942 წელს პორტ-კატონის ღვთისმშობლის კვართის ეკლესია კვლავ გახსნეს. ომის შემდეგ 1945 წელს სოფლის მორწმუნეებს გადასცეს სამლოცველო სახლი, აგებული 1913 წელს და პატარა ნაგებობა, რომელშიც ომამდე მუშაობდა კავშირგაბმულობის განყოფილება. 1962 წლის დასაწყისში სოფელ პორტ-კატონის  სამლოცველო სახლი ჩამოართვეს მრევლს. 1962 წლის მარტში როსტოვის ოლქის აღმასკომმა მიიღო საბოლოო გადაწყვეტილება სამლოცველო სახლის ლიკვიდაციის შესახებ. 

ღვთისმშობლის კვართის მრევლი სოფელში კვლავ დარეგისტრირდა 1995 წელს და რეგისტრაციის გასვლის შემდეგ კვლავ დარეგისტრირდა 2006 წელს. 

ამჟამად ეკლესიას უჭირავს თევზმრეწვის ყოფილი შენობა. ეს შენობა მრევლს გადაეცა უფასოდ.

ეკლესიის წინამძრVრები იყვნენ ნიკოლოზ კარტიშენკო (1995-2004 წწ.), ნიკოლოზ კრავჩენკო (2004-2005 წწ.), როსტისლავ საღინაშვილი (2005-2007 წწ.), ხოლო 2013 წლიდან წინამძღვარია მღვდელმონაზონი ვასილი ლაპკო.

## რესურსები ინტერნეტში
* Порт-Катон. Церковь Покрова Пресвятой Богородицы.
* История прихода 
* Храм Покрова Пресвятой Богородицы п. Порт-Катон

კატეგორია:როსტოვის ოლქის ეკლესიები
კატეგორია:XIX საუკუნის ეკლესიები